Eesti Looduse fotovõistlus

Eesti Looduse fotovõistlus on Eesti Looduse ja kirjastuse Loodusajakirihttp://www.eestiloodus.ee/teema17.html (vaadatud 25.10.2017) igal aastal korraldatav loodusfotode konkurss.

Esimene fotovõistlus toimus 2000. aastal. Kuni 2007. aastani oli selle nimeks Eesti Looduse loomafoto võistlus.

Võistlusele saab esitada vaid neid fotosid, mis on tehtud Eestishttp://www.eestiloodus.ee/teema16 (vaadatud 25.10.2017).

 Võistluskategooriad 
pisi|left|Eesti Looduse fotovõistluse Vikipeedia eriauhinna võitjad 2023 võidufotodega: Indrek Ilomets, Jan Fred Joab, Erik Mandre ja Kaul Nurm 
Võistlusel on kaks vanuseklassi: noored (kuni 16 eluaastat, kaasa arvatud) ja täiskasvanud.

Peaauhinnad antakse välja parima looma-, taime- ja seenefoto eest. Võistlusel on mitmeid kategooriad, kus antakse välja eriauhindu. Näiteks: aasta lind, käituv loom, väike loom, väike taim, elurikkus jne.

Välja antakse ka mitmeid eriauhindu toetajate järgi nagu Eesti Looduse auhind, Horisondi auhind, Vikipeedia auhind, Eesti Jahimeeste Seltsi auhind, Eesti Orhideekaitse Klubi auhind, Eesti Ornitoloogiaühingu auhind, Tartu Ülikooli loodusmuuseumi auhind, Eesti Loodusmuuseumi auhind jt.

Ajalugu
2000. aastal Eesti Looduse korraldatud esimesele loomafoto konkursile laekus töid 32 autorilt. Peaauhind – 15 000 krooni väärtuses Canoni tooteid – läks Mati Kosele. Parimaks loomapere pildistajaks tunnistati Ingvar Kull. Loomaportree eest pälvis auhinna Harri Põldsam, auhinna liikuva looma pildistamise eest sai Arne Ader ja flash kategoorias tunnistati võitjaks Ove Maidla. Parimaks nooreks autoriks tunnistati Indrek Viil.

2001. aastal saatsid konkursile oma töid 21 autorit. Žürii töös osales esmakordselt Urmas Tartes. Peaauhinna – 15 000 krooni väärtuses Canoni tooteid – vääriliseks tunnistati Indrek Viil. Ühtlasi nimetati ta parimaks nooreks fotograafiks. Välja anti ka liikuva looma preemia, mille pälvis Villu Anvelt, ja loomaportee auhind, mille pälvis Heinrich Lukk. Võistluse korraldamist asus vedama Toomas Kukk, kes oli samast aastast ajakirja Eesti Loodus uus peatoimetaja.

2002. aastal osales fotovõistlustel 100 autorit ligi 500 fotoga. Žürii tööd juhtis Urmas Tartes. Lisaks peaauhinnale (10 000 krooni väärtuses Canoni tooteid firmalt Overall Eesti) anti välja 1. auhind (7000 krooni väärtuses Canoni fotokaupa) ja 2. auhind (3000 krooni väärtuses Canoni fototarvikuid). Peaauhinna pälvis Heiko Kruusi fotoga lehmakorjusel istuvast kanakullist, teise koha foto autor oli Arne Ader ja kolmandale kohale jõudis Priit Zingel.

pisi|Rabivere maastikukaitseala. 2012. aasta fotovõistluse võidutöö Kaitsealade kategoorias. Autor Heino Ruiso
2012. ja 2013. aastal oli Wikimedia Eesti toel võistlusel ka kaitsealade kategooria, mille pilte lubati Vikipeedia pildipanka Wikimedia Commonsisse. Alates 2018. aastast hakati aga välja andma aga Vikipeedia eriauhindu Wikimedia Commonsisse lubatud fotodele.

2015. aastal võitis peaauhinna Anu Udula fotoga surust ja ööviiulist. Taimefotode peaauhinna pälvis Ingmar Muusikus ja seenefotode peaauhinna Priit Pent."Eesti Looduse 2015.a. fotovõistluse parimate album" loodusajakiri.ee, 3. detsember 2015 Fotovõistlusel osales 1064 pilti 199 autorilt, kellest noorim oli kuue ja vanim 75-aastane."Anu Udula ja Keity-Liina Kallas olid võidukad Eesti Looduse fotovõistlusel" Lääne Elu, 28. november 2015

2016. aastal võitis peaauhinna Siret Lahemaa fotoga kraavi ületavast põdrast. Taimefotode peaauhinna pälvis Mariann Peksar ja seenefotode peaauhinna Jaak Kotkas."Eesti Looduse 2016.a. fotovõistluse parimate album" loodusajakiri.ee, 30. november 2016

2017. aastal osales võistlusel 1197 pilti 178 autorilt, kellest 45 fotograafi võistlesid noorte arvestuses. Peaauhinna pälvis Roger Erikson. Taimefotode peaauhinna pälvis Ireen Trummer ja seenefotode peaauhinna Karl Adami."Eesti Looduse 2017.a fotovõistluse parimate album" loodusajakiri.ee, 11. detsember 2017

2018. aastal osales fotovõistlusel 1170 pilti 228 autorilt. Peaauhinna pälvis Roger Erikson pildiga roohabekast."Eesti Looduse fotovõistluse võitis pilt roohabekast" loodusajakiri.ee, 6. detsember 2018 Taimefotode peaauhinna pälvis Kairi Kalmann ja seenefotode peaauhinna Tiina Gill."Eesti Looduse 2018.a fotovõistluse parimate album" loodusajakiri.ee, 5. detsember 2018

2019. aastal osales üle 1300 pildi 250 autorilt. Üldvõidu pälvis Jaak Sarv varahommikuse pildiga naerukajakate kolooniast."Selgusid Eesti Looduse fotovõistluse võitjad!" loodusajakiri.ee, 3. detsember 2019 Taimefotode peaauhinna pälvis Marko Vainu ja seenefotode peaauhinna Peep Loorits."Eesti Looduse 2019.a fotovõistluse parimate galerii" loodusajakiri.ee, 3. detsember 2019

2020. aastal osales võistlusel üle 2100 pildi 353 autorilt. Esikoha loomafotode kategoorias ehk üldvõidu pälvis Remo Savisaar fotoga ühe jalaga liivatüllist."Selgusid Eesti Looduse fotovõistluse võitjad, peaauhinna pälvis Remo Savisaar" ERR menu, 3. detsember 2020 Taimefotode peaauhinna pälvis Eimar Kull ja seenefotode peaauhinna Karl Adami."Eesti Looduse 2020. aasta fotovõistluse võitjad" loodusajakiri.ee, 3. detsember 2020

2021. aastal toimunud 22. fotovõistlusel osales 352 autorit kokku üle 1600 fotoga. Üldvõidu saavutas Aivo Oblikas fotoga püherdavast karust. Taimefotode peaauhinna pälvis Heiko Kruusi ja seenefotode peaauhinna Ireen Trummer."Eesti Looduse 2022. aasta fotovõistluse võitjad" loodusajakiri.ee, 29. detsember 2021

23. fotovõistlusel osales 231 autorit 1329 fotoga. Loomafotode peaauhinna võitis Kalmer Lehepuu, taimefotode peaauhinna Janek Joab ja seenefotode peaauhinna Tõnu Ploompuu."Eesti Looduse 2022. aasta fotovõistluse võitjad" loodusajakiri.ee, 4. detsember 2022

pisi|2024. aasta Vikipeedia eriauhinna võitjad võidufotodega: Mari Raamat, Eimar Kull ja Verner Kaur
2023. aastal võitis loomafotode peaauhinna Ave Kruusel fotoga vaenukäost. Taimefotode peaauhinna pälvis Ireen Trummer ja seenefotode peaauhinna Eimar Kull."Eesti Looduse 2023. aasta fotovõistluse võitjad" loodusajakiri.ee, 7. november 2023 Võistlusel osales 165 autorit kokku üle 1000 fotoga."Eesti Looduse fotovõistluse võitis toimekas toonetutt" loodusajakiri.ee, 7. november 2023

2024. aastal ehk järjekorras 25. võistlusel võitis loomafotode peaauhinna Eimar Kull fotoga hooghännast limakul. Taimefotode peaauhinna pälvis Getriin Tõll ja seenefotode peaauhinna Sven Začek."Eesti Looduse 2024. aasta fotovõistluse võitjad" loodusajakiri.ee, 7. november 2024 Võistlusele saadeti 1250 foto, millest üldarvestuses oli 1130 pilti ja noorte arvestuses 120 pilti. Kokku anti välja 26 auhinda üldarvestuses ja 8 auhinda noorte arvestuses."Eesti Looduse fotovõistluse on võitnud pilt hooghännast" loodusajakiri.ee, 7. november 2024

2025. aastal võitis loomafotode peaauhinna Remo Savisaar fotoga "Aasta saak", kus mink on saanud kätte emase sinikael-pardi. Taimefotode peaauhinna pälvis Riina Sepp ja seenefotode peaauhinna Eimar Kull. Noorte kategoorias sai peaauhinna Verner Kaur fotoga lauluritsika püüdnud käost. Verner Kaur võitis esikoha ka Vikipeedia kategoorias nii noorte- kui ka üldarvestuses. Võistlusele saadeti 1637 fotot, millest üldarvestuses oli 1509 pilti 238 autorilt ning noorte arvestuses 128 pilti 24 autorilt."Eesti Looduse fotovõistluse 2025. aasta parimate tööde galerii" loodusajakiri.ee, 7. november 2025

Vaata ka
 Looduse Aasta Foto

Viited

Välislingid
Eesti Looduse fotovõistlus Loodusajakiri

Kategooria:Eesti loodusfotokonkursid